«Ποσοστό μεγαλύτερο του 8% των Ελλήνων δηλώνει ότι δεν μπορεί να καλύψει, λόγω κόστους, τις ιατρικές του ανάγκες, όταν το αντίστοιχο ποσοστό στην Ευρωπαϊκή Ένωση δεν ξεπερνάει το 1%», σημειώνει το Bloomberg.

«Οι Έλληνες εξακολουθούν να υποφέρουν γιατί οι ιατρικές τους ανάγκες αποδεικνύονται εξαιρετικά κοστοβόρες», γράφει σε δημοσίευμά του το πρακτορείο Bloomberg.

Όπως επισημαίνεται χαρακτηριστικά στο δημοσίευμα, μπορεί η Ελλάδα να έχει εξέλθει της δεκαετούς κρίσης που έπληξε σφόδρα την οικονομία της, ωστόσο οι Έλληνες συνεχίζουν να βιώνουν τις συνέπειες της λιτότητας και της συρρίκνωσης κατά 25% της οικονομικής δραστηριότητας της χώρας τους.

Το 8% των Ελλήνων δεν μπορεί να καλύψει τις ιατρικές του ανάγκες

«Ποσοστό μεγαλύτερο του 8% των Ελλήνων δηλώνει ότι δεν μπορεί να καλύψει, λόγω κόστους, τις ιατρικές του ανάγκες, όταν το αντίστοιχο ποσοστό στην Ευρωπαϊκή Ένωση δεν ξεπερνάει το 1%», σημειώνει το Bloomberg.

«Η δημιουργία νέων και καλά αμειβόμενων θέσεων εργασίας, όπως έχει δεσμευθεί η νέα κυβέρνηση που ανέλαβε τα ηνία της χώρας τον περασμένο Ιούλιο, θα μπορούσε να βελτιώσει την κατάσταση, ωστόσο η Ελλάδα έχει δρόμο ακόμη να διανύσει», καταλήγει το πρακτορείο.